O Τραμπ δικαίωσε τους φόβους επενδυτών - η παγκόσμια αναταραχή έπηρρέασε και το ελληνικό χρηματιστήριο

Ότι ακριβώς φοβόντουσαν οι επενδυτές συνέβη καθώς ο πρόεδρος Τραμπ ανέφερε, ότι θα μεταφέρει την συμφωνία με την Κίνα για το 2020 στέλνοντας τις διεθνείς αγορές στο κόκκινο.

Ο Γενικός Δείκτης έκλεισε στις 881,28 μονάδες σημειώνοντας πτώση 1.31% – ωστόσο ο βαθύτερος φόβος είναι να μην έχουμε μια επανάληψη του Δεκεμβρίου του 2018, όπου η πτώση στις αγορές είχε προσεγγίσει το 20%.

Η αλλοπρόσαλλη συμπεριφορά του προέδρου των ΗΠΑ ο οποίος «παίζει» τις αγορές ανάλογα με τις επιδιώξεις του οδήγησε στην σημερινή εικόνα, η οποία ήταν χειρότερη στην αγορά των ΗΠΑ.

Περαιτέρω, μαίνεται και ο εμπορικός πόλεμος τον οποίο έχει κηρύξει ο Trump εναντίον της Αργεντινής, της Βραζιλίας, της Γαλλίας. Ακριβώς όμως αυτό το ρίσκο για την υπόθεση ΗΠΑ – Κίνας, εμπόδιζε και την ελληνική αγορά να κινηθεί αφού κανένας διαχειριστής δεν ήθελε να αναλάβει ρίσκο στην Ελλάδα, ενόσω δεν υπήρχε συμφωνία μεταξύ ΗΠΑ- Κίνας.

Ρίσκο για τις τιτλοποιήσεις

Ο βαθύτερος φόβος των ξένων επενδυτών για την Ελλάδα είναι οι διεθνείς αγορές να υποχωρήσουν σημαντικά και εξ αυτού του λόγου να δημιουργηθεί και κίνδυνος για τις επερχόμενες τιτλοποιήσεις.

H περίοδος, όμως, ευνοεί και τις ρευστοποιήσεις αφού η χρονιά τελειώνει και αρκετοί θα πάρουν τα κέρδη τους.

Ο Γενικός Δείκτης έκλεισε στις 881,28 μονάδες σημειώνοντας πτώση 1,31%. Οι συνολικές συναλλαγές ανήλθαν σε 75,8 εκατ. ευρώ, εκ των οποίων τα 5,2 εκατ. ευρώ ήταν πακέτα κυρίως στην μετοχή του ΟΠΑΠ με τιμή από 10,88 έως 10,90 ευρώ. Αντιστάσεις υπήρξαν αρχικά στην μετοχή της ΔΕΗ η οποία συνέχιζε να εμφανίζει κέρδη ωστόσο στο τέλος από τον Δείκτη FTSE 25 θετικά έκλεισαν οι μετοχές του Τιτανα, του Σαράντη και της Alpha bank.

Ρευστοποιήσεις σε τράπεζες και μη τραπεζικές μετοχές

Οι ρευστοποιήσεις ξεκίνησαν σταδιακά από τις τράπεζες και στην συνέχεια επεκτάθηκαν και στις μη τραπεζικές μετοχές και χαρακτηριστικές ήταν οι απώλειες σε ΜΟΗ, ΜΠΕΛΑ, Μυτιληναίο, Βιοχάλκο, Αεροπορία Αιγαίου.

Η μετοχή της Εθνικής Τράπεζα έκλεισε στα 2,952 ευρώ με πτώση 1,57%. Βουτιά 2,20% για την Eurobank στα 0,91 ευρώ με 8,3 εκατ. μετοχές. Κέρδη 0,32% για την Alpha bank στα 1,886 ευρώ. Βουτιά 4,09% για την Τράπεζα Πειραιώς στα 3,002 ευρώ. Πτώση 2,27% για την Motor Oil στα 20,62 ευρώ. Με πτώση 2,75% η Μπέλα στα 17,70 ευρώ. Πτώση 2,39% για τον Μυτιληναίο στα 9,80 ευρώ . Ρευστοποιήσεις στην Αεροπορία Αιγαίου με πτώση 3,35% στα 8,14 ευρώ. Βουτιά 3,35% και στην Βιοχάλκο στα 3,61 ευρώ.